यह सारी भूमिका उन घटनाक्रमों के मद्देनजर है जिसमें कलाकार की अभिव्यक्तियों ने समाज को विरोध में उतरने के लिए उद्वेलित किया है। बीच में वरिष्ठ चित्रकार मकबूल फिदा हुसैन द्वारा चित्रित सरस्वती के चित्र पर उठा विवाद भी इस तरह के विवादों एवं अंतरविरोधों की एक कड़ी है। हाल ही में न्यायालय द्वारा हुसैन की संपत्ति को कूर्क करने के निर्णय और उस पर स्थगन के घटनाक्रम के चलते यह मामला अभी भी थमने के आसार नजर नहीं आ रहे। यह पहली बार नहीं है कि किसी कलाकार की कलाकृति ने मान्य सामा जिक मान्यताओं, आस्थाओं को आहत करते हुए सामाजिक विरोध को आमंत्रित किया है। ऐसे ही समय यह बहस भी जन्म लेती है कि यह कलाकारों की अभिव्यक्ति की स्वतंत्रता पर आक्रमण या अतिक्रमण है या फिर इसे पुरातनपंथी या कट्टïरपंथियों द्वारा कला अभिव्यक्ति की स्वतंत्रता पर हमले के तौर पर भी देखा जाता है।